**Kurs i klubbarbeid**

**EL og IT Forbundet Distrikt Trøndelag**

**inviterer til kurs 2.-4. oktober 2019**

**Sted: Scandic Hell.**

**Bli med på en samling over 3 dager for å lære mer om klubbarbeid. Hvordan bør man organisere klubbarbeidet og hvordan bygge en sterk klubb. Kurset blir lagt opp med gruppearbeid, plenumsdiskusjon og erfaringsutvekslinger.**

**Målgruppe**

Kurset er for tillitsvalgte og styremedlemmer i klubbene, men det er også åpent for andre medlemmer.

**Innhold**

* Hvordan bygge en sterk klubb
* Kommunikasjon med medlemmene
* Involvering av medlemmer
* Strukturert klubbarbeid
* Klubbens arbeidsoppgaver

**Gjennomføring**

Kurset starter onsdag 2. oktober kl. 10.00 og vi avslutter fredag 4. oktober kl. 13.00. Undervisningen veksler mellom forelesninger, plenum og gruppearbeid.

**Økonomi**

Vi dekker stipend, reiseutgifter og opphold. Stipendet (som er skattefritt) er på 145 kr/time, om du har permisjon uten lønn fra arbeidsgiver. I tillegg utbetales en kompensasjon for arbeid ut over normal arbeidsdag på 200 kr pr. kveld.

Dette tilsvarer en timelønn på 163 kr/time utbetalt skattefritt, noe som tilsvarer en timelønn på 251 kr med 35 % skatt.

Kjøring godtgjøres med kr. 4,03 pr. km. Husk å ta med evt. dokumentasjon på tap av inntekt fra din arbeidsgiver. Kurset finansieres av midler fra OU-fondet.

**Kursveiledere**

Torstein Johansen og Lars Roar Mjøen.

**Påmelding**

Meld deg på så raskt som mulig, slik at vi får oversikt over deltagerne i god tid.

Husk å søke til bedriften om permisjon. Tillitsvalgte har rett på fri for opplæring, ref. Hovedavtalens § 5-8. Husk å ha med dokumentasjon på tapt arbeidsfortjeneste på kurset.

Deltagere som får plass på kurset vil få tilsendt ytterligere informasjon.

**Påmelding til Randi Vingen,** **randi.vingen@elogitt.no**ved bruk av vedlagte påmeldingsskjema.

**NB! Påmeldingsfrist: 26.august**